open-index/open-wikipedia-markdown huggingface dataset:
Uriz, Begonte

**Santo Estevo de Uriz** é unha parroquia do concello de Begonte. Segundo o IGE en 2014 tiña 86 habitantes (43 homes e 43 mulleres), seis menos ca en 2004 (49 homes e 43 mulleres) e dous menos ca en 1999.  Ten oito entidades de poboación.

## Toponimia
O topónimo **Uriz** podería ter orixe no antropónimo xermánico *Onoricus*/*Honoricus* a través do xenitivo (*Villa*) *Honorici* ou *Onorici*.

## Patrimonio
*Igrexa parroquial.

## Galería de imaxes

Uriz, Begonte 05.jpg|Casas na Ponte

## Lugares e parroquias 
### Lugares de Uriz 
### Parroquias de Begonte 
## Notas 
## Véxase tamén 
### Bibliografía 
* 

### Outros artigos 
* Lugares de Begonte
Virís, Begonte

**Santa Helena de Virís** é unha parroquia que se localiza no concello de Begonte. Segundo o IGE en 2014 tiña 75 habitantes (34 homes e 41 mulleres), 19 menos ca en 2004 (47 homes e 47 mulleres) e 12 menos ca en 1999. Ten tres núcleos de poboación.

## Toponimia
O topónimo **Virís** ten dous elementos: o sufixo -, engadido ou ben ao hidrónimo de raíz indoeuropea **awer*-, ou ben a antropónimo ,  ou similar.
## Patrimonio
*Igrexa parroquial de Santa Helena. As festas patronais son o 18 e 19 de agosto.
*Casa-torre de Virís.

*Ara de Virís.

## Lugares e parroquias 
### Lugares de Virís 
### Parroquias de Begonte 
## Notas 
## Véxase tamén 
### Outros artigos 
* Lugares de Begonte
V-Jump

***V-Jump*** (V-ジャンプ, ブイジャンプ, Bui Janpu) é unha revista xaponesa, publicada pola Shueisha Inc, sobre as novas novelas gráficas e videoxogos baseados en manga popular. A revista posúe o manga Yu-Gi-Oh! R e o 17 de decembro do 2005, engadiuse o manga Yu-Gi-Oh! GX. Tamén ten críticas de xogos populares coma a da serie Kingdom Hearts. Ademais, a V-Jump ten algunhas cartas promocionais de Yu-Gi-Oh. Esta revista tamén contén guías curtas e información de diversos xogos. Así, a V-Jump é unha das revistas de videoxogos máis populares do Xapón.

O sitio web xaponés da V-Jump permite que os lectores pidan xogos e novelas gráficas en liña.
Go!Go! Ackman

***Go!Go! Ackman*** (ゴーゴーアックマン) é un manga shōnen de Akira Toriyama que foi publicado irregularmente por V-Jump. É unha serie de humor sobre Ackman, un neno demo de 200 anos de idade que acada almas para o diaño.

O manga ten 12 capítulos de longo, e cada un posúe 6 páxinas. Na versión da V-Jump, tódalas páxinas foron imprimidas a cor, pero na versión do Taller de teatro de Akira Toriyama Volume 3 imprimiuse en branco e negro.

## Historia 
O primeiro capítulo comeza cando Ackman, un neno demo baixo sen nariz que te unha aparencia moi similar a Toranks de Dragon Ball Z, esperta despois dunha sesta de cincuenta anos. Os pais e as irmás de Ackman veñen neste capítulo, aínda que non ten ningunha importancia no resto da serie. A única cousa significativa que fan é explicar ó lector que a familia mata a xente e vende as súas almas ó diaño. O único personaxe principal neste capítulo é Godon, unha criatura vermella con ás de morcego que serve a Ackman. O seu obxectivo principal é recolle-las almas, da xente que mata Ackman, nun tarro.

No terceiro capítulo, introdúcese o inimigo principal de Ackman, Tenshi, un anxo que usa cueiro (que te nunha aparencia moi similar a Krilin). Pensando que Ackman morrera queda abraiado ó descubrilo e téntao matar de novo. Así, as tentativas de Tenshi para matar a Ackman no resto do capítulo fracasan miserabelmente. Un exemplo disto é cando Tenshi tenta dar á Ackman cun mísil, pero erra e dá a un autobús escolar cheo de alumnos.

O resto da serie xira ó redor de Ackman, que mata máis persoas; Tenshi, que contrata varios axentes para que fagan o seu traballo por el; brincadeiras sexuais etc.

## Adaptacións de videoxogos 
O manga adaptouse nunha serie de tres xogos baseados en videoxogos de plataforma para o Super Nintendo, que son unha especie de híbridos entre Mario e Megaman; e un xogo feito a man para a Game Boy que ten unha sensación de tipo Pac-man:

* *Go Go Ackman* (SNES, 23 de decembro 1994)
* *Go Go Ackman 2* (SNES, 21 de xullo 1995)
* *Go Go Ackman 3* (SNES, 15 de decembro 1995)
* *Go Go Ackman* (Game Boy, 25 de agosto 1995)
Paz Lenchantin

**Paz Lenchantin**, nada en Mar del Plata, Arxentina, o 12 de decembro de 1973, é unha experimentada música arxentina. Na actualidade toca o baixo na banda de roc alternativo Pixies.

Paz é de ascendencia francesa pola súa nai Ana Lia Lenchantin, e de orixe armenia por parte do seu pai, Mario Merdirossian. A música é unha tradición na súa familia, sendo os seus pais e irmáns músicos tamén. Chegou aos Ánxeles cando era pequena e empezou a tocar o piano á idade de cinco anos, seguindo despois coa guitarra, o violín, o cello, o baixo e demais instrumentos.

## Carreira Musical 
Participou na banda estadounidense A Perfect Circle con Maynard James Keenan, Billy Howerdel, Josh Freese e Troy Van Leeuwen no seu primeiro álbum, "Mer de Noms" como baixista, pero tamén gravou o violin e o cello.

Nun tempo de descanso de A Perfect Circle, ela e Troy Van Leeuwen separáronse da agrupación, el uníndose a Queens of the Stone Age e ela a Zwan, o novo proxecto de Billy Corgan, ex guitarrista/vocalista/fundador da banda The Smashing Pumpkins.

No proxecto Zwan, o cal contaba ademais coa participación de Matt Sweeney, David Pajo, Jimmy Chamberlin e a súa irmá, Ana Vale Lenchantin, Paz participou tamén no baixo, cordas e voces, como en A Perfect Circle.

Zwan durou relativamente pouco, dous anos aproximadamente, e despois disto, Paz regresou momentaneamente a contribuír con A Perfect Circle no disco eMOTIVe, e faciendo un remix en cordas do track "The Hollow" para o DVD de A Perfect Circle aMOTIOn.

Porteriomente á separación de Zwan e despois de participar no eMOTIVe e aMOTIOn, Paz uniuse á agrupación de David Pajo, chamada Papa M, aínda que ás veces se lle chama Aerial M, M The Thirteenth Letter ou sinxelamente M, para despois unirse a unha nova agrupación chamada Royal Trux. Paz Lenchantin tamén colaborou co álbum *Songs for the Deaf* de Queens of the Stone Age.

Nalgún momento, formou parte dunha agrupación chamada The Chelsea, formada unicamente por mulleres, entre as cales atopábase Melissa Auf der Maur, coa cal colaboraría despois no seu álbum de debut en solitario, "Auf der Maur".

Ela ademais sacou o seu propio álbum como solista, chamado *Yellow My Sky Captain*, o cal xa non está dispoñible e é extremadamente difícil de atopar, xa que fixo que o retirasen das tendas despois dun tempo á venda. Actualmente está traballando nun novo álbum en solitario, aínda sen título.

En decembro de 2013, Lenchantin foi anunciada como nova baixista de xira dos Pixies, tras a marcha de Kim Deal, a baixista orixina, e da súa substituta Kim Shattuck.
Omnisciencia

A **omnisciencia** é unha técnica narrativa caracterizada por ser narración en terceira persoa desenvolvida mediante a perspectiva daquel que ten un coñecemento total de todo o narrado e por narrar (historia), sendo quen de achegar no relato mesmo os sentimentos máis íntimos dos personaxes. O narrador omnisciente coñece os acontecementos exteriores e os sentimentos máis íntimos dos personaxes. É un narrador é extradiexético.

## Exemplos
**Os camiños da vida* de Otero Pedrayo: a obra iníciase cun diálogo. É despois do diálogo cando aparece o narrador facendo unha descrición espacial e explicando a presenza do frade no pazo dos Doncos. O narrador non se nos descobre plenamente omnisciente ata o terceiro páragrafo da novela, poi é entón cando
::*Percibe o que sente o monxe: "O monxe, baixando da montaña, experimentaba unha ledicia do corpo e da alma cruzando os Chaos" (78,21)
::*Capta as súas impresións aínda que este non as manifeste: "Figuráballe volver ó cerne do verán cando no horizonte do mosteiro xa se laiaban os aires de invernía (78,22).
::*Coñece os seus pensamentos:"Ben a coñezo, cavilaba o reverendo, por alí debe caer o mosteiro de Acibeiro" (79,4)
Lingua amahai

O **amahai** é unha lingua malaio-polinesia que se fala en Indonesia.

## Características
O amahai componse de catro dialectos que se falaba tradicionalmente en catro localidades diferentes  no suroeste da illa de Seram, preto de Maschi, nas localidades de Amahai, Makariki, Rutah e Soahuku, a lingua carece dun nome común para o conxunto dos catro dialectos e nos Países Baixos coñécese como **Koako**. Actualmente a lingua está en proceso de extinción, hai aproximadamente 50 falantes no seu territorio tradicional, tamén hai falantes nos Países Baixos, un deles Dede Tamaela escribiu en 1998 unha guía para a súa aprendizaxe,  nun intento de revitalizar a lingua.

## Notas 
## Véxase tamén
### Ligazóns externas
* O amahai no Ethnologue 
*
Dele Charley

**Dele Charley**, nado en Freetown o 27 de marzo de 1948 e finado o 8 de maio de 1993, foi un escritor en krío e inglés de Serra Leoa. Fillo de sherbro e creoulo, estudou na súa cidade natal e teatro en Londres. Traballou para o ministerio de educación.

## Obra 
**Petikot Kohna*, 1982 (teatro)
**Fatmata*, 1983 (teatro)
Steve Chimombo

**Steve Chimombo**, nado en Zomba en 1945 e finado o 11 de decembro de 2015, foi un escritor de Malawi. Estudou en Malawi, o Reino Unido e os Estados Unidos, foi profesor de inglés na Universidade de Malawi.

## Obra
**The Rainmaker*, 1978 (teatro)
**The Basket Girl*, 1990 (novela)
**Napolo and the Python*, 1994 (poesía)
**The Wrath of Napolo*, 2000 (novela)
**Epic of the Forest Creatures*, 2005 (poesía)
Bernard Binlin Dadié

**Bernard Binlin Dadié**, nado en Assinié en 1916, é un escritor e político marfilés.

## Traxectoria 
Traballou en Dakar nun instituto de investigación ata que en 1947 regresou a Costa do Marfil, onde participa dos movementos nacionalistas como responsable de prensa do Partido Democrático de Costa do Marfil, detido polas autoridades coloniais en 1949 pasou 16 meses na cadea. Foi ministro de cultura entre 1977 e 1986.

Foi un dos primeiros dramaturgos africanos en francés, e na súa obra tenta axuntar a tradición africana co mundo moderno.

## Obra 
* *Assémien Déhylé, roi du Sanwi*, 1937 (teatro)
* *Afrique Debout*, 1950 (poesía)
* *Légendes Africaines*, 1954
* *Climbié*, 1956 (novela)
* *Monsieur Thôgô-Gnini*, 1970 (teatro)
Paul Dakeyo

**Paul Dakeyo**, nado en Bafoussam en 1948, é un escritor francés de orixe camerunesa. Dende 1969 reside en París, fundou a editorial *Silex*, que posteriormente cambiou o seu nome para *Nouvelles du Sud*.

## Obra 
* ''Chant d'accusation*, 1976 (poesía)
* *La femme où j’ai mal*, 1989 (poesía)
* *Les ombres de la nui*t, 1994 (poesía)
* *Moroni, cet exil'', 2002 (poesía)
Tsitsi Dangarembga

**Tsitsi Dangarembga**, nada en Mutoko en 1959, é unha escritora e directora cinematográfica de Zimbabwe.

## Traxectoria 
Naceu no seo dunha familia da clase alta, pasou parte da súa infancia en Inglaterra, comezou medicina en Cambridge, pero tras a caída do réxime branco no seu país volveu a Zimbabwe e comezou a estudar psicoloxía na Universidade de Zimbabwe, ao tempo que participaba no grupo de teatro universitario.

## Obra 
**Literatura**
* *The Letter*, 1985
* *She No Longer Sweeps*, 1987 (teatro)
* *Nervous Conditions*, 1988 (novela)
* *The Book of Not: A Sequel to Nervous Conditions*, 2006
**Cinema**
* ''Everyone's Child*, 1996 (longametraxe) 
* *Kare Kare Zvako'', 2004 (curtametraxe)

## Notas
Alexandre Dáskalos

**Alexandre Dáskalos**, nado no Huambo en 1924 e finado na Guarda en 1962, foi un escritor angolano.
## Traxectoria 
Foi membro do grupo literario da *Casa dos estudantes do Império* en Lisboa. Foi pai da tamén escritora Maria Alexandre Dáskalos.
## Obra 
* *Poesias*, (1961).
## Véxase tamén 
### Ligazóns externas 
* Biográfia e Obra de Alexandre Daskalos
Noémia de Sousa

**Carolina Noémia Abranches de Sousa Soares** (Maputo, 1926 - 2003) foi unha escritora e xornalista mozambicana.
Estudou no Brasil e comezou a publicar en *O Brado Africano*, entre 1951 e 1964 viviu en Lisboa, pola súa oposición ao réxime salazarista tivo que exiliarse en París e comezou a empregar o alcume literario de **Vera Micaia** nas súas obras poéticas que se publican clandestinamente. En 1975 regresou a Lisboa e traballou na Agência Noticiosa Portuguesa
Lino

Co nome de **Lino** coñecemos a:

* San Lino: coñecido tamén baixo o nome de *Lino de Volterra*, papa que rexentou a igrexa cristiá entre os anos 67 ó 76.
* Lino de Clemente y Palacios: revolucionario militar venezolano.
* Lino de Pombo: revolucionario colombiano.
* Lino Eneas Spilimbergo: pintor arxentino.
* Lino Novás Calvo: escritor de contos cubano.
* Lino Ventura: actor francés de orixe italiana.
* Lino, instrutor de música do mítico heroe grego Heracles.
Anacleto

O nome **Anacleto** pode referirse a:
* **Santo Anacleto**, papa que rexentou a igrexa cristiá dende o ano 76 ata o 88;
* **Anacleto II**, antipapa que tentou exercer a rexencia da igrexa cristiá entre os anos 1130 ó 1138.
* **Anacleto Medina Viera**, militar uruguaio do século XIX.
* **Cleto González Víquez**, político de Costa Rica.
Solomon Deressa

**Solomon Deressa**, nado en Chutta en 1937, é un escritor etíope.

## Traxectoria
De etnia oromo, estudou en Etiopía, os Estados Unidos, Francia e o Reino Unido, escribiu guións de series de televisión, filmes e teatro radial, ademais de poesía e teatro en inglés, francés e amhárico.

*L’jnnet* (1970) foi o seu primeiro poemario en amhárico e supuxo unha renovación na poesía amhárica. En 1999 publicou *Zebet Ilfitu: Walotat*.
Ananda Devi

**Ananda Devi Nirsimloo-Anenden**, nada en Trois-Boutiques o 23 de marzo de 1957, é unha escritora de Mauricio.

## Traxectoria
De orixe india, foi unha escritora precoz, comezou a escribir aos sete anos, aos quince un relato seu, * La Cité Attlee* gañou un premio convocado por Radio Francia International, en 1977 publicou o seu primeiro libro, *Solstices*. Estudou lingüística en Londres e viviu varios anos en Brazzaville.

## Obra
**Solstices*, 1977 (relatos)
**Les Poids des êtres*, 1987 (relatos)
**Rue la poudrière*, 1988 (novela)
*''L'arbre-fouet*, 1991 (novela)
**Pagli*, 2001. (novela)
**Soupir*, 2002 (novela)
**La vie de Joséphin le fou*, 2003 (novela)
**Ève de ses décombres*, 2006 (novela)
* *Le rire des déesses*, 2021 (Grasset)
* *Deux malles et une marmite'', 2022 (Grasset)
Benchmark

O **benchmark** o é unha técnica utilizada para medir o rendimento dun sistema ou parte dun sistema, frecuentemente en comparación con algún parámetro de referencia. Tamén se pode atopar como **benchmarking**, a cal se refire especificamente á acción de executar un *benchmark*. A palabra *benchmark* é un anglicismo traducible ao galego como comparativa.
Ponte da Torre de Londres

A **Ponte da Torre de Londres** (*Tower Bridge* en inglés) é unha ponte situada na cidade inglesa de Londres, sobre o río Támese. Atópase xunto á Torre de Londres. Está formada por dúas torres, unha pasarela para coches e peóns e unha pasarela superior entre ambas torres. A construción da ponte iniciouse no 1886 e rematou no 1894. Ten unha lonxitude de 286,50 m e unha altura de 43 m. Esta ponte pode ser aberta e cerrada para permitir o paso de barcos de certa altura.

Non debe ser confundido coa Ponte de Londres, outra ponte tamén situada no Támese londiniense.

## Galería de imaxes 

Ficheiro:London-TowerBridge-1900-Closed.jpg
Ficheiro:Tower-bridge-air.jpg
Puente de la Torre, Londres, Inglaterra, 2014-08-11, DD 083.JPG
Puente de la Torre, Londres, Inglaterra, 2014-08-11, DD 074.JPG
Puente de la Torre, Londres, Inglaterra, 2014-08-11, DD 093.JPG
Puente de la Torre, Londres, Inglaterra, 2014-08-11, DD 099.JPG

## Véxase tamén
Brad Thomas

**Brad Thomas**, nado en Sydney o 22 de outubro de 1977, é un ex xogador australiano de béisbol.

## Traxectoria 
Comezou a xogar como pitcher en Los Angeles Dodgers (1995) e debutou na Major League Baseball o 26 de maio de 2001, nas temporadas 2002-2004 xogou cos Minnesota Twins. Thomas mide 1'93 m e pesa 100&nbsp;kg.
London

## Lugares
###  
***London, Ontario**, cidade da provincia de Ontario.

###  
***London, Arkansas**, localidade do estado de Arkansas.
***London, California**, localidade do estado de California.
***London Mills**, localidade do estado de Illinois.
***London, Kentucky**, localidade do estado de Kentucky.
***London, Minnesota**, localidade do estado de Minnesota.
***London, Ohio**, localidade do estado de Ohio.
***London, Texas**, localidade do estado de Texas.
***London, Virxinia Occidental**, localidade do estado de Virxinia Occidental.
***London, Wisconsin**, localidade do estado de Wisconsin.
***New London**, localidade de Carolina do Norte.
***New London, Connecticut**, localidade do condado de New London, no estado de Connecticut
***Condado de New London**, condado de Connecticut.

###  
***London, Kiribati**, localidade da illa de Kiribati.

###  
***Londres**, ***London*** en inglés, a capital de Inglaterra e do Reino Unido.
***Cidade de Londres**, ***City of London*** en inglés, a antiga fundación da cal creceu a maior parte da área central de Londres.
***Gran Londres**, ***Greater London*** en inglés, unha das nove rexións de Inglaterra.
****London boroughs
****Inner London**
****Outer London**
***Central London**, unha área informal de definición elástica
***London commuter belt**, o nome da área metropolitana periférica de Londres.
***County of London**, un condado de Inglaterra dende 1889 ata 1965, a área que equivale a algunhas definicións oficiais de Inner London
***London Colney** en Hertfordshire.

###  
***East London**, unha cidade da provincia do Cabo Oriental.

## Outros 
***London Records**, unha discográfica británica fundada en 1947
* **8837 London''', un asteroide.
Dhoodaan

**Cabdullahi Macallin Axmed**, coñecido co alcume literario de **Dhoodaan** (Dollo, 1941 - abril de 2013) foi un escritor etíope de lingua somalí.

## Traxectoria 
Nado nunha familia de pastores de Ogadén, territorio de lingua somalí, non tivo educación formal, opúxose o réxime revolucionario etíope. Aínda que ten escasa obra publicada, considérase un dos grandes poetas da literatura somalí e os seus poemas son moi populares para os somalís.
Massa Makan Diabaté

**Massa Makan Diabaté**, nado en Kita en 1938 e finado en Bamaco o 27 de xaneiro de 1988, foi un escritor de Malí.

## Traxectoria 
Naceu no seo dunha familia de griots (cantores populares) malinkés, e cando tiña sete anos comezou a súa formación para se converter nun griot, aínda que o deixou para estudar en Guinea e posteriormente trasladouse a París para estudar socioloxía e ciencias políticas.

Comezou escribindo contos e traducións de historias malinkés.

## Obra 
* *Janjon et autres chants populaires du Mali* (1970)
* *Kala Jata* (1970)
* *Une si belle leçon de patience* (teatro, 1973)
* ''L'aigle et l'épervier ou la geste de Soundjata* (1975)
* *Le lieutenant de Kouta* (1979)
* *Le coiffeur de Kouta* (1980)
* *Comme une piqûre de guêpe* (1980)
* *Le boucher de Kouta* (1982)
* *L'assemblée des djinns'' (1985)
Economía de Uganda

Uganda ten importantes recursos naturais, que inclúen terras férteis, chuvias regulares e depósitos minerais de cobre e cobalto. A agricultura é o principal sector da economía e emprega uns 80% da forza de traballo. O café é o principal produto agrícola exportado.

## Notas
Moussa Diagana

**Moussa Diagana**, nado en M'Bout en 1946, é un escritor mauritano en lingua francesa.
## Traxectoria
Estudou en Nouakchott, Tunisia e a Sorbona.

## Obra
**La Légende du Wagadu, vue par Sïa Yatabéré*, 1988 (teatro).
**Targuiya*, 2001 (teatro).
Nafissatou Diallo

**Nafissatou Niang Diallo**, nada en Dakar en 1941 e finada en 1982, foi unha escritora senegalesa. De etnia wólof, quedou orfa cando tiña un ano e educouna unha avoa materna, escritora precoz comezou a escribir na súa infancia. Estudou na escola de comadroas de Dakar e no Instituto de Puericultura de Tolosa.

## Obra 
* *De Tilène au Plateau, una enfance dakaroise*, 1975 (autobiografía sobre a súa infancia)
* *Le Fort maudit*, 1980 (novela)
* *Awa la petite marchande*, 1981 (novela)
* *La Princesse de Tiali*, 1987 (novela)
Birago Diop

**Birago Diop**, nado en Dacar en 1906 e finado en 1989, foi un escritor senegalés.

## Traxectoria 
De etnia wólof, estudou veterinaria en Francia e asóciase ao movemento da Negritude, exerceu no Sudán, Costa do Marfil, o Alto Volta e Mauritania e foi embaixador en Tunisia. Reivindica a cultura africana tradicional na súa obra en prosa, mentres a súa obra poética é máis persoal e intimista.

## Obra 
* ''Contes d'Amadou Koumba*, 1947 (escritos en 1942)
* *Nouveaux Contes d'Amadou Koumba*, 1958
* *Leurres et Lueurs*, 1960
* *Contes et Lavanes'', 1963
Beiro, Ourense

**Santa Baia de Beiro** é unha parroquia situada ao norte do concello de Ourense, a 8&nbsp;km da capital. Segundo o IGE en 2014 tiña 269 habitantes (133 homes e 136 mulleres), distribuídos entre 8 entidades de poboación, o que supón un aumento con respecto ao ano 1999 cando tiña 218 habitantes. Entre 1836 e 1943 pertenceu ao Concello de Canedo.

## Patrimonio 
A igrexa parroquial é de arquitectura románica. O seu tímpano orixinal está nunha casa particular de Turei.

Desta parroquia foi titular o líder agrarista Basilio Álvarez.

## Galería de imaxes 

Ficheiro:Tímpano da igrexa de Santa Baia de Beiro en Turei.jpg|O tímpano da igrexa está na casa dun veciño, no lugar de Turei.

## Lugares e parroquias 
### Lugares de Beiro 
### Parroquias de Ourense 
## Notas 
## Véxase tamén 
### Outros artigos 
* Lugares de Ourense
Afonso I

**Afonso I** é o nome dos seguintes monarcas:
***Afonso I de Asturias**, o *Católico* (ou tamén **Alonso I de Asturias**). Rei de Asturias (739-757).
***Afonso I de Aragón**, o *Batallador*. Rei de Aragón e de Navarra (1104-1134). 
***Afonso V de Aragón** foi **Afonso I** de Mallorca, Sicilia e Nápoles
* **Afonso I de Portugal** ou (Afonso Henriques) (1109-1185) foi o primeiro rei de Portugal.
* **Afonso I do Congo**
Afonso II

**Afonso II** pode referirse aos seguintes reis:
***Afonso II de Oviedo**, *o Casto* (c. 760-842);
***Afonso II de Aragón**, *o Casto* (1157-1196);
***Afonso II de Portugal** (1186-1223);
***Afonso II de Nápoles** (1148-1495);
***Afonso II do Congo** ou **Mpemba a Nzinga** (século XVI).
Digital Fortress

***Digital Fortress*** ("fotaleza dixital"), é a primeira novela de ciencia ficción escrita polo norteamericano Dan Brown, publicada en 1998.

## Sinopse 
Susan Fletcher é unha criptógrafa estrela da NSA, unha axencia de intelixencia estadounidense especializada na interceptación de información. Susan e chamada polo xefe do departamento de criptografía para que lle axude cunha emerxencia; un ex-membro da NSA, Ensei Tankado desenvolveu un algoritmo que nin o maior ordenador do mundo especializado na desencriptación o deu conseguido, o ordenador é o TRANSLTR en poder da NSA obviamente. Ensei Tankado colgou o programa criptográfico na súa web, pero estaba autocifrado e tiña a intención de vender o contrasinal que o descifraba a empresa que lle pagara máis por el. A única forma de que non publique o contrasinal é que a NSA recoñeza a existencia do TRANSLTR; se Tankado morrese asasinado pola NSA un compañeiro sería o encargado de revelarlle a todo o mundo o contrasinal. A NSA esta en crise, xa que se o programa se distribúe non poderán descifrar as mensaxes.

Ensei Tankado aparece morto en Sevilla, supostamente por un ataque o corazón, a NSA debe atopar o amigo de Tankado que ten o contrasinal, pero sen que este se entere de que morreu xa que podería dar a coñecer o contrasinal do programa e entón sería a ruína para a NSA.

Mentres Trevor Strathmore envía a David Becker a España para que leve todas as pertenzas de Ensei Tankado a NSA para atopar algunha pista.

## Código criptográfico 
Ó remate do libro aparece o seguinte código:
128 - 10 - 93 - 85 - 10 - 128 - 98 - 112 - 6 - 6 - 25 - 126 - 39 - 1 - 68 - 78

Para descifralo debemos anotar a primeira letra do capítulo correspondente a cada número. Unha vez feito sae a luz a mensaxe *We are watching you*, que significa *Estamoste observando*, referíndose ó lema da NSA que o controla todo.

* Nota: O código só ten sentido na versión inglesa do libro.

## Personaxes 
* Susan Fletcher: Criptógrafa da NSA
* David Becker: Mestre de idiomas na universidade de Georgetown e prometido de Susan Fletcher 
* Trevor Strathmore: Subdirector da NSA e xefe do departamento de criptografía
* Ensei Tankado: Ex-criptógrafo da NSA, creador do programa Fortaleza Dixital
* Greg Hale: Criptógrafo da NSA, ex-marine
* Leland Fontaine: Director da NSA
* Midge Milken: Analista de seguridade internaNSA
* Hulohot: Asasino enviado por Strathmore para matar David Becker e a todos os que viran o anel de Ensei Tankado.
* Chad Brinkerhoff: Oficinista de Fontaine
* Phil Chartrukian: Empregado do Dpt. de Sys-sec da NSA
* Tokugen Numataka: Empresario xaponés dono dunha gran multinacional, e pai de Ensei Tankado
* Jabba: Experto en seguridade informática

## Polémica 
A novela provocou unha polémica sobre todo nos cidadáns de Sevilla xa que o autor reflicte esta cidade como corrupta e terceiromundista.
NGC 4463

**NGC 4463** é un cúmulo estelar aberto da constelación de Musca. NGC 4463 ten unha magnitude aparente de 7,2 e un diámetro aparente de 5 minutos de arco.

## Notas 
## Véxase tamén 
### Ligazóns externas 
*
Efecto adverso (medicina)

En medicina, un **efecto adverso** é un efecto secundario dunha medicina, terapia, tratamento ou operación, que conduce a un resultado de consecuencias negativas (dores, alerxia, complicacións serias e mesmo a morte).

A observación de efectos adversos pode dar lugar a retirar unha medicina do mercado se o risco é frecuente ou serio en comparación co efecto beneficioso previsto. Os efectos adversos divídense en **tolerables**, **graves** e **letais**.
John Bush

**John Bush**, nado nos Ánxeles (California) o 24 de agosto de 1963, é un cantante estadounidense de heavy metal.

## Traxectoria 
John Bush foi un dos fundadores da banda Armored Saint en 1982 e gravou os primeiros álbums con ela ao ano seguinte. En 1992 deixou Armored Saint para entrar en Anthrax, en 1999 volveu de novo á súa antiga banda coa que segue na actualidade.
Alquimia

A **alquimia** é unha antiga práctica protocientífica e filosófica que combina elementos da química, a metalurxia, a física, a medicina, a astroloxía, a semiótica, o misticismo, o espiritualismo e a arte. Practicouse no Antigo Exipto, na India, na China, na Grecia Antiga e no Imperio Romano, no Imperio Islámico, e despois en Europa ata o século XIX, nunha complexa rede de escolas e sistemas filosóficos que abrangue polo menos 2.500 anos.

## Historia e características 
A alquimia occidental estivo sempre estreitamente relacionada co hermetismo, un sistema filosófico e espiritual que ten as súas raíces en Hermes Trimexisto, unha deidade sincrética grecoexipcia e lendario alquimista. Estas dúas disciplinas influenciaron o nacemento do rosacrucismo, un importante movemento esotérico do século XVII. No século XIX, mentres a alquimia dominante evolucionaba cara a moderna química, os seus aspectos místicos e herméticos convertéronse no centro de interese dunha moderna alquimia espiritual, na que as manipulacións materiais eran consideradas meros símbolos de transformacións espirituais.

Os alquimistas non seguían o que hoxe se coñece como método científico e gran parte do «coñecemento» que produciron foi posteriormente achado banal, limitado, erróneo ou sen sentido. Actualmente, a disciplina é de interese principalmente para os historiadores da ciencia e a filosofía, así como polos seus aspectos místicos, esotéricos e artísticos. No entanto, a alquimia foi unha das principais precursoras das ciencias modernas, e debemos aos antigos alquimistas o descubrimento de moitas substancias e procesos que son alicerces fundamentais das actuais industrias química e metalúrxica.

Existían tres obxectivos principais na súa práctica. Un deles era a transmutación dos metais inferiores en ouro, o outro a obtención do Elixir da Longa Vida, unha panacea universal, un remedio que curaria todas as doenzas e daría vida eterna a aqueles que o inxerisen. Estes obxectivos poderían ser atinxidos ao obter a pedra filosofal, unha substancia mítica. Finalmente, o terceiro obxectivo era crear vida humana artificial, o *homunculus*.[miniatura|O alquimista de [Carl Spitzweg|centro]]
Linhe

**Linhe** é unha cidade de Mongolia Interior, na China. En 1999 tiña 186.000 habitantes. Administrativamente depende da cidade de Baynnur.
Graptólito

miniatura|dereita|Graptólito de *Tetragraptus fruticosus*

Os **graptólitos** son fósiles de animais en colonias que viviron entre o Cámbrico superior e o Carbonífero inferior. Tiveron unha distribución mundial e son fundamentais para datar as rochas paleozoicas.

As colonias de graptólitos, denominadas rhabdosome, constitúense a partir dun individuo inicial que se denomina sicula. Un estolón quitinizado constitúe o eixo central da colonia, que posúe un número variable de pólas ou estípites. O estolón comporta unha serie de thecas, que é onde vivían os individuos que compuñan a colonia.
Dereito internacional

O **dereito internacional** é o conxunto de normas, convenios e tratados que regulan as relacións entre os distintos estados e tamén concirne a estrutura e funcións das organizacións internacionais. O dereito internacional difire dos sistemas xurídicos en que se aplica a estados máis que a cidadáns privados e está integrado por acordos entre estados - tratados internacionais (tratados propiamente, pactos, convenios, cartas), memorandos, intercambio de notas diplomáticas, anexos, protocolos de tratados–, polo costume internacional, así como polos principios xerais do dereito. Tradicionalmente, diferénciase entre dereito internacional público e dereito internacional privado pero é o primeiro o que se adoita denominar simplemente dereito internacional, por canto o dereito internacional privado non configura un sistema autosuficente.[miniatura|[Selo postal|Selo das Nacións Unidas conmemorativo do Tribunal Internacional de Xustiza.|centro]]
Confederación Brasileira de Atletismo

A **Confederación Brasileira de Atletismo** (*Confederação Brasileira de Atletismo*, CBAt) é o órgano responsable de administrar, dirixir, controlar, difundir e incentivar a práctica do atletismo, organizar competicións e representar o atletismo no Brasil. Creouse en 1977, aínda que non comezou a funcionar ata 1979, a súa primeira sede estivo no Río de Xaneiro pero dende 1944 ten a súa sede en Manaus e o actual presidente é Roberto Gesta de Mello dende 1987.

Na CBAt están incluídas 27 federacións territoriais que representan a máis de 500 clubs, 20.000 atletas, 900 árbitros e 700 técnicos federados.
Auditorio de Galicia

miniatura|Auditorio de Galicia pola noite. 
miniatura|Logo.
O **Auditorio de Galicia** é un edificio situado en Santiago de Compostela, deseñado por Julio Cano Lasso e Diego Cano Pintos. Inaugurouse o 20 de outubro de 1989.

Encadrado no Programa nacional de auditorios, a obra foi financiada polo Ministerio de Cultura, a Xunta de Galicia e o concello de Compostela, coa colaboración de entidades privadas.

Desde 1996 é a sede permanente da Real Filharmonía de Galicia.

## Salas 
O Auditorio de Galicia presenta catro salas:
*; Sala Ángel Brage 
:É a sala principal do auditorio. Trátase dun espazo con capacidade para 1.002 espectadores acondicionado para acoller representacións teatrais, ballet e ópera, así como concertos de música sinfónica e para a organización de congresos.

*; Sala Mozart 
:É unha pequena sala con capacidade para 260 espectadores destinada entre outras actividades a concertos, conferencias e ensaios teatrais. Como é unha sala independente pódese usar á vez que as outras salas.

*; Sala Isaac Díaz Pardo
:Este é un espazo de 1.000 m&sup2; de forma irregular destinado ás exposicións.

*; Sala Circular
:É a máis pequena das salas. Ten capacidade para 50 persoas, está destinada á celebración de coloquios, conferencias de prensa ou presentacións.

## Notas 
## Véxase tamén 
### Ligazóns externas 
* www.audiotoriodegalicia.com
* Localización
Čakovec

**Čakovec** é unha cidade do norte de Croacia, a segunda máis setentrional do país. Está situada na zona central da rexión de Međimurje, entre os ríos Mura e Drava. Segundo o censo do ano 2001 a súa poboación é de 15790 habitantes. Destes, a maioría étnica son os croatas e os romaneses católicos. Hai tamén minorías de serbios e eslovenos.

## Deporte 
### Clubs deportivos da cidade 
* KK Vajda, Club de baloncesto
* NK Čakovec, Club de fútbol
* NK Međimurje, Club de fútbol
* RK Perutnina Pipo IPC, Club de balonmán
* TK Franjo Punčec, Club de tenis

## Véxase tamén 
### Ligazóns externas 
* Páxina oficial de Čakovec
David Mandessi Diop

**David Mandessi Diop**, nado en Bordeos o 9 de xullo de 1927 e finado en Dacar o 29 de agosto de 1960, foi un escritor francés.

## Traxectoria 
De pai senegalés e nai camerunesa, pasou gran parte da súa vida en Francia ata que marchou a África para traballar como profesor, primeiro no Senegal e logo en Guinea, publicou na revista *Presencie Africaine* artigos sobre a difícil condición da poesía africana no marco colonial e en 1956 publicou unha recolleita dos seus textos poéticos, *Coups de pilon*.
Alda do Espírito Santo

**Alda Neves da Graça do Espírito Santo** nada en San Tomé e Príncipe en 1926 e finada o 29 de marzo de 2010 foi unha escritora e político de San Tomé e Príncipe.
## Traxectoria 
Estudou en Lisboa, onde entrou en contacto coa realidade doutros estudantes das colonias portuguesas, o que a leva a incorporarse aos movementos de emancipación nacional e pasar polas prisións portuguesas.

Logo da independencia do seu país foi ministra de cultura e presidenta da Asemblea 
Nacional e autora da letra do himno nacional, *Indepêndencia total* 
## Obra 
* *O jornal das ilhas*, 1976 (poesía)
* *É nosso o solo sagrado da Terra*, 1978 (poesía)
Emmanuel Dongala

**Emmanuel Dongala**, nado en 1941, é un escritor e químico congolés. Estudou nos Estados Unidos, foi profesor en Francia e na República do Congo e reitor da Universidade de Brazzaville. Actualmente reside nos Estados Unidos.

No 2008, a súa obra *Johnny Chien Méchant* foi adaptada ó cinema baixo o título de *Johnny Mad Dog*.

## Obra 
* *Le Feu des Origines*, 1987 (novela)
* *Johnny Chien Méchant*, 2002 (novela)
Tánatos

[miniatura|Tánatos, detalle dunha columna do templo de [Artemisa en Éfeso, ca. 325-300 a.C.]]
Na mitoloxía grega, **Tánatos** (en grego Θάνατος Thánatos, «morte») era a personificación da morte non violenta. O seu toque era suave, como o do seu irmán xemelgo Hipnos, o soño. A morte violenta era o dominio das súas irmás, amantes do sangue, as Keres, asiduas ao campo de batalla. O seu equivalente na mitoloxía romana era Mors.

Era unha criatura dunha escuridade aglaiante. Homero e Hesíodo facíano fillo de Nix, a noite, e xemelgo de Hipnos, insinuando que ambos os irmáns discutían cada noite quen levaría a cada home. Desempeña un papel pequeno nos mitos, pois quedou ensombrecido por Hades, o señor dos mortos.

Na arte, Tánatos representábase como un home novo con barba levando unha bolboreta, unha coroa ou un facho investido nas súas mans. Ás veces ten dúas ás e unha espada suxeita ao seu cinto.

## Véxase tamén 
### Bibliografía 
* Gonzalo Navaza (2003): *Erros e Tánatos*. Vigo: Edicións Xerais de Galicia. ISBN 978-84-8302-993-0.
Francesco Canali

**Francesco Canali**, nado en Perugia o 20 de outubro de 1764 e finado en Ferrara o 11 de abril de 1835, foi un cardeal e arcebispo católico.

## Traxectoria 
Ordenouse sacerdote en 1788, foi bispo de Spoleto entre 1814 e 1820, bispo de Tivoli entre 1820 e 1827, arcebispo de Larisa entre 1827 e 1835 e creado cardeal en 1831.
Zack de la Rocha

**Zacarías Manuel de la Rocha**, nado o 12 de xaneiro de 1970 en Venice Beach, na liña costeira da cidade dos Ánxeles, é un músico, poeta e activista estadounidense. Foi o líder e vocalista da banda de rock estadounidense Rage Against the Machine ata a súa separación no ano 2000. A banda xuntouse de novo en 2007.

## Notas 
## Véxase tamén 
### Bibliografía 
* Devenish, Colin (2001), *Rage Against the Machine*: St. Martin's Griffin ISBN 0-312-27326-6

### Outros artigos 
* Rage Against the Machine
### Ligazóns externas 
* Zack de la Rocha Network http://www.zdlr.net/
James Iha

**James Yoshinobu Iha** naceu o 26 de marzo de 1968 en Chicago, Illinois. Actualmente é un dos guitarristas da banda de rock A Perfect Circle. Tamén tocou en The Smashing Pumpkins, da que foi fundador xunto con Billy Corgan, ata o ano 2000 e sacou un disco en solitario en 1998, titulado *Let It Come Down*. No ano 2009 fundou o supergrupo Tinted Windows ao lado de membros de Cheap Trick, Fountains of Wayne e Hanson.

## Biografía 
Iha asistiu ao instituto de Elk Grove High School en Elk Grove Village, Illinois, a mesma vila na que nacera o guitarrista e cantante de The Smashing Pumpkins Billy Corgan. Ao igual que Billy, el tamén tiña un irmán cunha deficiencia mental. Actualmente vive en Manhattan e posúe, xunto coa súa ex-moza e antiga baixista de The Smashing Pumpkins D'Arcy Wretzky e Adam Schlesinger de Fountains of Wayne, o selo independente Scratchie Records. Entre as bandas contratadas polo selo están Fountains of Wayne, The Frogs e Fulflej.

### The Smashing Pumpkins 
Na banda de Chicago Iha escribiu ou co-escribiu parte dos temas do grupo, entre eles, "Blew Away" no *Pisces Iscariot*, "Bugg Superstar" no *Vieuphoria*, "Take Me Down" no *Mellon Collie and the Infinite Sadness*, "...Said Sadly", "Believe", "The Boy", e "The Bells" en *The Aeroplane Flies High*, "Summer" no sinxelo de "Perfect" e "Go" para o *MACHINA II/Friends and Enemies of Modern Music*. Co-escribiu con Billy Corgan "I Am One" do *Gish*, "Soma" e "Mayonaise" no *Siamese Dream*, "Plume" no *Pisces Iscariot* e "Farewell and Goodnight" do *Mellon Collie and the Infinite Sadness*. Tamén canta en "Take Me Down", así como na versións de The Cure "A Night Like This" e de Syd Barrett "Terrapin".

### Despois dos Pumpkins 
Dende a separación de The Smashing Pumpkins no ano 2000 Iha participou en moitos proxectos. Continuou contribuíndo en gravacións doutros artistas, como en "Don't Be Sad" do álbum *Pneumonia* da banda Whiskeytown, editado no 2001; e fixo algunhas actuacións con Ivy.

En xullo do 2003 uniuse a A Perfect Circle, durante a xira do álbum *Thirteenth Step*. Dende entón apareceu no álbum do 2004 *eMOTIVe* e contribuíu nas remesturas de "Blue" e "The Outsider". En 2003 xuntouse tamén á banda Vanessa and the O's, que editou o EP *Plus Rien* en Suecia ese ano.

Iha tamén colaborou e produciu dous temas co músico xaponés Chara, no seu álbum do 2001 *MADRIGAL*. As cancións son "Boku ni Utsushite" e "Skirt".

Recentemente Iha colaborou en proxectos no Xapón, tanto musicais como de deseño. Coa axuda do amigo e representante Isao Izutsu, Iha creou a marca de roupa Vapor no 2001. Iha tamén fixo a música para a película xaponesa *Linda, Linda, Linda*, que saíu a finais do verán do 2005.

O 17 de febreiro do 2009 anunciouse que James Iha, xunto co vocalista Taylor Hanson, o baixista de Fountains Of Wayne Adam Schlesinger, e o batería de Cheap Trick Bun E. Carlos, formara unha nova banda chamada Tinted Windows.

## Discografía en solitario 
* *Let It Come Down* (álbum) (1998)
* "Be Strong Now" (sinxelo) (1998)
* "Jealousy" (sinxelo de promoción só editado no Reino Unido) (1998)
Brad Wilk

**Brad Wilk**, nado en Portland (Oregón) o 5 de setembro de 1968, é un batería estadounidense, coñecido polo seu traballo coas bandas de rock Rage Against the Machine e Audioslave.

## Biografía 
Wilk naceu o 5 de setembro de 1968 en Portland, Oregón nunha familia de oxixe aléma e polaca. O seu avó escapou de Alemaña durante o holocausto e emigrou aos Estados Unidos. Viviu en Chicago na súa infancia e despois a familia mudouse a California. Wilk comezou a tocar a batería cando tiña 13 anos e tivo o seu primeiro instrumento un ano despois, con 14.

### Rage Against the Machine 
Wilk chegou a Rage Against the Machine procedente doutra banda. Fixo unha audición para un grupo chamado Lock Up, que editou un álbum, ''Something Bitchin' This Way Comes*, a través da Geffen Records en 1989 e separouse cando comezou a recibir a atención dos medios. O guitarrista de Lock Up, Tom Morello, quería comezar unha nova banda e contactou con Wilk, que nese momento tocaba na banda Greta, para ver se estaba interesado en tocar a batería. Pouco tempo despois o dúo coñeceu ao rapeiro Zack de la Rocha e a través deste coñeceron ao baixista Tim Commerford (amigo da infancia seu) formándose así Rage Against the Machine. Despois de frecuentar o circuíto dos Ánxeles Rage Against the Machine asinou un contrato coa Epic Records en 1992. Ese mesmo ano a banda editou o seu primeiro álbum Rage Against the Machine. A banda conseguiu un grande éxito comercial e editou tres álbums máis.

### Audioslave 
A finais do ano 2000 de la Rocha deixou o grupo. O 13 de setembro dese ano Rage Against the Machine realizou o seu derradeiro concerto no Grand Olympic Auditorium dos Ánxeles, California. Os membros restantes formaron Audioslave xunto co antigo líder de Soundgarden Chris Cornell. Audioslave desfaríase cando Cornell abandonou a banda en febreiro do 2007. A banda chegou a editar tres álbums de estudio: *Audioslave* (2002), *Out of Exile* (2005) e *Revelations'' (2006).

### Reunión de RAtM 
Os rumores sobre unha reunión de Rage Against the Machine escoitáronse por ver primeira o 22 de xaneiro do 2007, e o 29 de abril a banda tocou no Coachella Music Festival. Inicialmente só tiñan pensado realizar esa única actuación, pero finalmente non foi así. A banda realizou 7 concertos máis nos Estados Unidos ese ano, e no 2008 tocaron en Asia e en Europa. Durante o ano 2010 volverían a Europa e realizaron os seus tres últimos concertos ata o de agora no mes de outubro en Suramérica.
Principado de Cataluña

250px|thumb|Principado de Cataluña. Mapa de Jan Baptist Vrients, 1608.
O **Principado de Cataluña**, e por antonomasia *El Principat*, foi un estado situado no suroeste de Europa e o nome histórico e tradicional de Cataluña. É un termo xurídico (en latín *principatus*) que aparece no século XIV para indicar o territorio baixo xurisdición das Cortes Catalás, o soberano do cal era o rei do Casal de Barcelona, sen ser formalmente un Reino. Tampouco era un condado, xa que o condado de Barcelona non comprendía a totalidade de Cataluña.

## Historia
Normalmente utilizouse o título nobiliario de Príncipe polo herdeiro da Coroa. No caso da Coroa de Aragón o herdeiro portaba o título de Duque de Xirona, cambiado máis tarde a Príncipe de Xirona. Non se debe confundir, polo tanto, o Principado de Cataluña cun título nobiliario.

A primeira referencia atopouse nas Cortes de Perpiñán, no 1350, presididas polo rei Pedro o Cerimonioso. Semellante, aínda que xa era un termo utilizado informalmente. Ramon Muntaner escribiu na súa Crónica a despedida de Xaime o Xusto ó seu fillo que partia á conquista de Sardeña:

Un eufemismo usado previamente nas Cortes de Barcleona do 1283 é o de Universidade de Cataluña para referirse ó conxunto de habitantes do territorio. O termo vai ser institucionalizado no goberno de Eivissa como sinónimo de Generalitat.

O nome de Principado vaise seguir usando nos Decretos da Nova Planta da administración borbónica e foi plenamente vixente ata o século XIX. Os movementos republicanos preferiron abandonar o nome de Principado, mais, en cambio, os movementos pancatalanistas preferiron mantelo para referirse á Cataluña estrita, diferenciada da Cataluña Grande ou Países Cataláns. Hoxe, o termo Principado non se atopa recollido no Estatuto de Autonomía de Cataluña, mais continúa a vixente coma denominación tradicional.

## Véxase tamén 
### Outros artigos 
*Cataluña
*Generalitat de Cataluña
Dani Mallo

**Daniel Mallo Castro**, coñecido como **Dani Mallo**, nado en Cambre o 25 de xaneiro de 1979, é un exfutbolista e político galego. Xogaba de porteiro.

## Traxectoria 
Natural de Cambre, comezou a xogar ao fútbol na canteira do Sporting Cambre e aos 16 anos xa defendía a portería do primeiro equipo na Segunda Autonómica. Pouco despois ingresou no equipo xuvenil do Deportivo da Coruña, onde coincidiu con futbolistas como Deus ou Amarelle. Con Dani Mallo como gardameta, o xuvenil deportivista conseguiu unha das maiores xestas da súa historia, proclamándose campión de España en 1996, tras derrotar ao Real Madrid na final do campionato disputado en Puertollano.

Na tempada 1996/97 subiu ao Fabril, da Segunda División B, estando durante case todo o ano á sombra de Fran Martínez. Unha varicela sufrida polo venezolano, propiciou que Mallo puidese debutar finalmente co filial durante a promoción de ascenso a Segunda División, nunha histórica vitoria por 1-4 sobre o Córdoba no Nuevo Arcángel..

En xullo de 2009, Mallo resultou relegado debido á marcha do adestrador John Hughes ao Hibernian FC, e o xogador galego elixiu ir a Cataluña para xogar co Girona FC. Tras varios anos en Xirona realizando boas tempadas, o 5 de xullo de 2013 asinou por dúas tempadas co Club Deportivo Lugo.

### Clubs 
## Logo do fútbol 
Trala súa retirada foi delegado do sindicato de futbolistas AFE e adestrador de porteiros nas categorías inferiores do Deportivo da Coruña. É colaborador habitual da RTVG como comentarista e analista en programas de fútbol como o *En xogo*, no que traballa dende 2017. 

Ademais, presentouse nas listas electorais de Unión por Cambre nas eleccións municipais de 2019 e foi elixido concelleiro. No segundo goberno de Óscar García Patiño (UxC), Mallo asumiu a carteira de Deporte, Mocidade e Cultura. Tamén ten colaborado como voluntario de rescate coa Cruz Vermella e na unidade de Protección Civil de Cambre.
## Notas 
## Véxase tamén 
### Ligazóns externas 
* Datos do xogador en bdfutbol.com
Berti Vogts

**Hans Hubert "Berti" Vogts**, nado o 30 de decembro de 1946, en Büttgen, Renania do Norte-Westfalia, Alemaña, é un futbolista e adestrador. Formou parte da selección de fútbol de Alemaña.

## Traxectoria 
### Xogador 
En 1954, con 7 anos de idade, únese ao VfR Büttgen, club no que ficou ata 1965, ano no que foi transferido ó Borussia Mönchengladbach. Aquí estivo ata a súa retirada en 1979, sendo unha das pezas clave do equipo que ao longo dos 70 gañou 5 Bundesligas, 1 Copa de Alemaña e 2 Copas da UEFA. Fixo 419 aparicións en liga anotando 33 goles e 64 encontros e 8 goles nas competicións europeas.

A nivel internacional xogou 96 encontros coa selección absoluta de Alemaña do Oeste, anotando un gol. En 20 deles foi o capitán o equipo. 
Foi un xogador fundamental no campionato mundial de 1974 que gañou Alemaña. Tamén participou no equipo que venceu na Eurocopa de 1972.

### Adestrador 
Despois de rematar a súa carreira coma xogador, chegou ó cargo de seleccionador do equipo sub-20 de Alemaña, cargo no que estivo ata o ano 1990. En 1990, despois da vitoria da escuadra no Mundial de Italia foi ascendido a adestrador da selección absoluta. Nesta etapa conseguiu a Eurocopa de 1996. Posteriormente tamén adestrou á selección de Escocia e Kuwait, sen moito éxito.

## Véxase tamén 
### Ligazóns externas 
* Sitio non oficial (Alemán) - Vogts non ten páxina oficial
* Leverkusen who's who
Pierre Littbarski

**Pierre Littbarski**, nado o 16 de abril de 1960 en Berlín, é un futbolista e adestrador alemán.

Case toda a súa carreira como xogador transcorre no 1. FC Köln, co que gañou unha Copa de Alemaña en 1983, e foi tres veces subcampión da Bundesliga.

A nivel internacional ten dous subcampionatos do mundo, en 1982 e 1986. En 1990 por fin consegue o título de campión.

Actualmente adícase a adestrar ao Sydney FC na liga Australiana de fútbol.

Littbarski foi un extremo magnífico cunha técnica e un disparo abraiantes e sobre todo é recoñecido polo seu xenial caneo.

## Clubs 
* Xullo 1978 - xuño 1986: &nbsp;1. FC Köln
* Xullo 1986 - xuño 1987: &nbsp;Racing Club de Paris 
* Xullo 1987 - xuño 1993: &nbsp;1. FC Köln
* Xullo 1993 - xuño 1995: &nbsp;JEF United Ichihara
* 1996 - 1997: &nbsp;Brummel Sendai

## Carreira internacional 
73 partidos internacionais con Alemaña do Oeste - 18 goles.
* 1982 World Cup: &nbsp;Runners Up
* 1984 European Championship: &nbsp;First Round
* 1986 World Cup: &nbsp;Runners Up
* 1988 European Championship: &nbsp;Semi Finalists
* 1990 World Cup: &nbsp;Champions
German U21 side: 21 internationals

## Carreira como técnico 
* 1999 - 2000: &nbsp;Yokohama FC
* 2001: &nbsp;Bayer Leverkusen (Asistente)
* xuño 2001 - novembro 2002: &nbsp;MSV Duisburg
* xullo 2003 - xuño 2004: &nbsp;Yokohama FC
* febreiro 2005 - presente: &nbsp;Sydney FC